**ПС ОЕБС**

**Београд, 6-10.јул 2011.**

**Саопштење за јавност**

**Парламентарци усвојили Београдску декларацију која има за циљ ефективнији рад ОЕБС-а**

Београд, 10. јул 2011.– Више од 230 парламентараца из 53 земље данас је гласало за усвајање Београдске декларације, политичког документа који садржи препоруке за националне парламенте и за Организацију за европску безбедност и сарадњу на теме економије, безбедности и људских права.

Гласање је обављено последњег дана двадесетог годишњег заседања ПС ОЕБС-а.

“Ова Београдска декларација треба да нас све подсети на то да су најбољи дани ОЕБС-а испред нас,” изјавио је председник ПС ОЕБС-а Петрос Ефтимиу. “Од наших почетака, наша регија се стално мењала, а сада је и промена самог ОЕБС-а постала императив. Радујемо се томе што ће владе, парламенти и ОЕБС спровести ове препоруке.”

Парламентарци су поново изабрали председника Ефтимиуа за други једногодишњи мандат. Текст декларације биће доступан на сајту [www.oscepa.org](http://www.oscepa.org).

Да би се појачала ефективност и ефикасност ОЕБС-а, Београдска декларација препоручује:

**Политичка питања и безбедност--**

* ОЕБС-ову помоћ у Северној Африци, уколико се захтева, у области демократије и људских права
* Промену правила консензуса за ОЕБС-ово одлучивање, бар у питањима запослених, буџета и административних послова
* ОЕБС-ов стални савет ће дозволити јавности и медијима да присуствују сасатанцима

**Eкономска питања, наука, технологија и животна средина**

* Планирање енергетске инфраструктуре која ће имати у виду “претње животнеој средини и нуклеарну безбедност ”
* Стварање глобалног система који ће обавештавати владе о природним катастрофама, кординирати међународну помоћ погођеним срединама, и који ће привлачити стране инвеститиције да би подстицао поновни развој погођених области
* Нације ће инвестирати у индустрије које су безбедне за животну средину и технологије које штеде енергију
* Већа сарадња и размена информација на пољу безбедности на интернету

**Демократија и људска права**

* Употреба процедуре “консензус минус један” у случајевима “јасне, крупне и неисправљене злоупотребе ОЕБС-ових обавеза”
* Стални савет одржава два пута недељно састанке да би разматрао питања људских права.

Чланови су такође одобрили 23 додатне ставке на већи број питања, укључујући:

**Белорусија**

* Захтев за ослобађање политичких затвореника, дозвољавање независним експертима да дођу у Белорусију у оквиру московског механизма, и развој закона о медијима који ће бити у складу са интернационалним обавезама.

**Безбедност на интернету**

* Захтев за мерама од поверења које ће се односити на државну употребу интернет технологија за време конфликата, националне дебате које се односе на правила понашања за државе које користе интернет технологије, и размену информација на тему политике интернет безбедности, технологија и стратегија.

**Трговина људима**

* Захтева да се владе увере да сва купљена добра нису произвеле жртве трговине рада
* Захтева да корпорације користе независне провере да би се увериле у то да њихови ланци снадбевања нису повезани са трговином људима.
* Захтева да државе ојачају сарадњу по питању УН-овог акционог плана и УН-ових конвенција на ову тему
* Позива државе да се обрате свим видовима експлоатације и да појачају мере да би се зауставили изарбљивачи

**Глад**

* Захтева од парламената да се позабаве друштвеним проблемима и проблемима инфраструктуре у руралним областима да би се обезбедила производња хране и снадбевање

**Слобода на интернету**

* Препоручује националним владама да се потруде на томе да информације буду слободно доступне на интернету и да се укине дигитална подела која људима са мањим дохотком даје неједнак присутуп интернету

**Миграције**

* Захтева се од влада да кординирају миграционе политике и предлаже ОЕБС-у да у свакој земљи створи мрежу националних кључних тачака на тему миграција

**Трговина људским органима**

* Препоручује хитну интернационалну истрагу на тему злочина трговине људским органима који су се одвијали на Косову за време конфликта девдесетих година прошлог века.

*ПС ОЕБС броји 320 парламентараца из 55 земаља Европе, Централне Азије и Северне Америке. Скупштина обезбеђује форум за парламентарну дипломатију, надгледа изборе, и јача интернационалну сарадњу на теме политике, економије, животне средине и људских права.*

**Контакт за медије** : Нил Сајмон(Neil Simon), Одељење за комуникације ПС ОЕБС-а,

+45 60 10 83 80